Vai zini, ka Latvija pirmās neatkarības laikā piedalījās arī vispasaules "Expo" izstādē?
Jau kopš 1930. gadu sākuma Latvijas valsts piedalījās dažādās starptautiskās izstādēs Parīzē, Briselē, Antverpenē, Londonā un citviet, lai dažādos veidos apliecinātu jaunās valsts līdzvērtību citām Eiropas valstīm. Latvija piedalījās arī vispasaules izstādē jeb Expo, kas 1935. gadā norisinājās Briselē. Mūsu stendu apmeklējis pat Beļģijas karalis, kas iepazīstināts ar latviešu kultūru, kultūras mantojumu, delikatesēm un citiem atvestajiem dārgumiem. Latvijas Nacionālā vēstures muzeja direktora vietnieks zinātniskajā darbā Toms Ķikuts atklāj, kādas atsauksmes mūsu stends saņēmis, un kas tomēr līdz galam realizēts netika.
Latvijas Radio aicina izteikt savu viedokli par raidījumā dzirdēto un atbalsta diskusijas klausītāju starpā, tomēr patur tiesības dzēst komentārus, kas pārkāpj cieņpilnas attieksmes un ētiskas rīcības robežas.